section_heading: Dizajn i razvoj
paragraph_text: Avion je testiran tijekom svibnja 1925. godine i pokazao je obećavajuće konstruktivne osobine, upravljivost, brzinu i izdržljivost. Nakon ispitivanja prototip je ušao u serijsku proizvodnju. Tržište je u to vrijeme bilo zasićeno brojnim jeftinim avionima proizašlim iz Prvog svjetskog rata te je Potez 25 radi svoje promocije učestvovao na brojnim utrkama. Među najpoznatijim dostignućima su bili "Europski rally" (7.400 km) i "Mediteranski rally" (6.500 km) u kojima je pobjedu odnio Potez. U 1920. Potez 25 je također letio u dobro oglašavanom rallyu Paris-Teheran (13.080 km). U lipnju 1930. pilot Henri Guillaumet na poštarskom letu sa svojim Potezom 25 ruši se pri pokušaju tada gotovo nemogućeg preleta kroz Ande. Pilot je preživio pad i pronađen je nakon tjedan dana potrage.